Alentiinian liittovallat

Alentiinian liittovallat (yleisesti lyhennettynä vain Liittovallat) on valtio Pohjois-Alentiiniassa. Se on ollut Ferditinan kansantasavallan hajoamisen jälkeen maailman ainoa supervalta, jonka vuoksi sitä kutsutaan myös joskus "hypervallaksi". Liittovaltio koostuu osavaltioista, joilla on joitakin itsehallinnollisia oikeuksia, kuten lainsäätöoikeus. Liittovalloissa elää 380 miljoonaa ihmistä ja se on pinta-alaltaan maailman neljänneksi suurin valtio Ferditinan, Angenstanian ja Seelannin jälkeen. Sen BKT on toisiksi suurin ja se on taloudellisesti yksi maailman voimakkaimpia valtioita. Liittovaltojen väestö on etnisesti monimuotoista maahan suuntautuneen laajan maahanmuuton vuoksi.

Esihistoria
Pohjois-Alentiinian preerioilla, metsissä ja vuoristoissa on elänyt tuhansia vuosia alkuperäiskansoja, merkittävimpinä mainittakoon Delgot ja Pacut.

Siirtomaahistoria
Angenstanialaiset saapuivat Pohjois-Alentiniaan 1497. Ensimmäisenä Angenstanialaiset perustivat siirtokuntia, jotka kasvoivat kyliksi mutta jäivät melko syrjäisiksi ja köyhiksi Alentiinian sijaittua kaukana muusta valtakunnasta. Merkitys kasvoi viljelmien ja resurssien hyödyntämisen kasvun ja laivanrakennustekniikan kehityksen myötä. Angenstanialaiset nimesivät rantautumisalueensa 1500-luvun alussa Uudeksi-Angenstaniaksi, jolla nimellä alue Pohjois-Alentiiniassa edelleen tunnetaan. 1500-luvun alussa Uuden-Angenstanian siirtokunnissa asui yhteensä noin 8000 asukasta. Alkuperäiskansoja Pohjois-Alentiiniassa oli samaan aikaan jopa 15 miljoonaa.

Muidenkin siirtomaavaltojen mielenkiinto kasvoi 1500-luvulla Uuteen-Angenstaniaan. Ensimmäisenä toimeen ryhtyivät ferditinalaiset, jotka valloittivat 1500-luvulla Alentiinan "Uuden-Maktabun" ja eteläisen Pohjois-Alentiinian nimeten sen Uudeksi-Ferditinaksi. Lisäksi Taari, Angenstanialainen tasavalta ja Pommeri perustivat omia kauppakomppanioitaan rannikolle 1600-luvulla. Siirtolaisten määrä kasvoi: alueella asui jo yli miljoona siirtolaista 1650.